PF หั่นเป้ายอดขายปีนี้เหลือ 1.55 หมื่นลบ.เหตุลดเปิดโครงการใหม่
PF หั่นเป้ายอดขายปีนี้เหลือ 1.55 หมื่นลบ.เหตุลดเปิดโครงการใหม่
21 พ.ค. 2558

PF หั่นเป้ายอดขายปีนี้เหลือ 1.55 หมื่นลบ.จากลดเปิดโครงการใหม่
นายธีรธัชช์ สิงห์ณรงค์ธร บริษัท พร็อพเพอร์ตี้ เพอร์เฟค จำกัด (มหาชน) หรือ PF เปิดเผยว่า บริษัทได้ปรับลดเป้ายอดขายพรีเซลล์ทั้งปี 58 มาอยู่ที่ 1.55 หมื่นล้านบาท จากเดิมที่ตั้งไว้ที่ 1.8 หมื่นล้านบาท เนื่องจากภาวะเศรษฐกิจของประเทศไทยยังคงมีการชะลอตัวอยู่ โดยเกือบทุกสำนักได้มีการปรับลดประมารการณ์อัตราการขยายตัวของเศรษฐกิจไทย (GDP) ในปีนี้ลดลงตามกัน ซึ่งส่งผลกระทบต่อความเชื่อมั่นของผู้บริโภคยังไม่มีการฟื้นตัวกลับมา ทำให้อุตสาหกรรมภาคอสังหาริมทรัพย์ของประเทศไทยได้รับผลกระทบ เนื่องจากการตัดสินใจซื้อยังมีการชะลอตัวอยู่
อย่างไรก็ตาม แม้ว่าอัตราดอกเบี้ยจะมีการปรับตัวลดลงนั้นยังไม่สามารถที่จะช่วยกระตุ้นการตัดสินใจซื้อของผู้บริโภคให้กลับมามาได้ เนื่องจากการตัดสินใจซื้ออสังหาริมทรัพย์ของผู้บริโภคนั้นอัตราดอกเบี้ยเป็นปัจจัยรองจากความเชื่อมั่น เพราะอัตราดอกเบี้ยเงินกู้เพื่อซื้อที่อยู่อาศัยเป็นอัตราดอกเบี้ยที่ไม่คงที่และมีปรับขึ้นในทุกๆปี ส่วนนโยบายของภาครัฐในการช่วยกระตุ้นเศรษฐกิจของประเทศยังไม่เห็นผลที่เกิดขึ้นอย่างชัดเจน และอาจจะต้องรอเวลาในการที่เม็ดเงินจะไหลเข้าสู่ภาคครัวเรือน ซึ่งในช่วงแรกการลงทุนขนาดใหญ่ในระดับมหภาคจะได้รับประโยชน์ก่อน
ทั้งนี้ ในไตรมาส 1/58 ยอดขายพรีเซลล์ของบริษัททำได้แล้วทมี่ 2.67 พันล้านบาท เติบโต 13% จากไตรมาส 1/57 ที่มียอดขายพรีเซลล์อยู่ที่ 2.36 พันล้านบาท
นอกจากนี้ สาเหตุที่บริษัทได้มีการปรับเป้ายอดขายพรีเซลล์ในปีนี้ลดลง ส่วนหนึ่งยังมาจากการที่บริษัทมีการปรับลดการเปิดโครงการใหม่เหลือ 22 โครงการ มูลค่าโครงการรวม 2.6 พันล้านบาท จากเดิมที่ตั้งเป้าเปิดโครงการใหม่จำนวน 24 โครงการ มูลค่ารวม 2.95 หมื่นล้านบาท
โดยบริษัทได้มีการเลื่อนการเปิดโครงการบ้านพักตากอากาศที่เขาใหญ่ มูลค่าโครงการ 1.5 พันล้านบาท ออกไป เนื่องจากกระแสข่าวเกี่ยวกับการบุกรุกที่ดินเขาใหญ่มีผลกระทบต่อการตัดสินใจซื้อของลุกค้า ทำให้บรรยากาศของโครงการอสังหาริมทรัพย์ที่เขาใหญ่ซบเซาลงไป บริษัทจึงขอรอระยะเวลาต่างๆให้มีความชัดเจนมากขึ้น จึงจะกลับมาเปิดขายโครงการบ้านพักตากอากาศที่เข้าใหญ่อีกครั้ง
ส่วนอีก 1 โครงการที่เลื่อนออกไปเป็นโครงการบ้านเดี่ยวมาสเตอร์พีช แจ้งวัฒนะ บ้านเดี่ยวระดับไฮเอนด์ มูลค่าโครงการ 1.5 พันล้านบาท เนื่องจากการเตรียมที่ดินของโครงการดังกล่าวยังไม่มีความพร้อมมากนัก จึงต้องมีการเลื่อนเปิดโครงการออกไป
ทั้งนี้ โครงการใหม่ 22 โครงการ มูลค่า 2.6 พันล้านบาท ประกอบด้วย โครงการบ้านเดี่ยวและทาวน์เฮาส์ 19 โครงการ มูลค่า 2.3 หมื่นล้านบาท และโครงการคอนโดมิเนียม 3 โครงการ มูลค่า 3.05 พันล้านบาท
               
 